open-index/open-wikipedia-markdown huggingface dataset:
சோடியம் அறுபுளோரோ ஆர்சனேட்டு

**சோடியம் அறுபுளோரோ ஆர்சனேட்டு** (*Sodium hexafluoroarsenate*) என்பது NaAsF6 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சோடியம் எக்சாபுளோரோ ஆர்சனேட்டு என்ற பெயராலும் இச்சேர்மம் அழைக்கப்படுகிறது.

## தயாரிப்பு
சோடியம் ஆர்சனேட்டை நீரற்ற ஐதரசன் புளோரைடைப் பயன்படுத்தி புளோரினேற்றம் செய்து தொடர்ந்து நீரிய கரைசலிலிருந்து மீள்படிகமாக்கம் செய்து சோடியம் அறுபுளோரோ ஆர்சனேட்டு தயாரிக்கப்படுகிறது.

## பயன்கள்
சோடியம் அறுபுளோரோ ஆர்சனேட்டு  மருந்து இடைநிலைகள் மற்றும் இரசாயன ஆராய்ச்சிக்கு பயன்படுத்தப்படுகிறது.

## மேற்கோள்கள்

பகுப்பு:சோடியம் சேர்மங்கள்
பகுப்பு:ஆர்சனேட்டுகள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
பைலியம் பிலிப்பினிகம்

**பைலியம் பிலிப்பினிகம்** (*Phillium philippinicum*) என்பது பிலிடே குடும்பத்தைச் சேர்ந்த ஓர் இலைப் பூச்சியாகும். இது பிலிப்பீன்சில் மட்டும் காணப்படும் ஓர் அகணிய உயிரி ஆகும்.

## வகைப்பாட்டியல்
பட்டான் மாகாணத்தில் உள்ள இலானின் வனத்திலிருந்து பிடிபட்ட ஒரு பெண் பூச்சி மாதிரியின் அடிப்படையில் *பைலியம் பிலிப்பினிகம்* விவரிக்கப்பட்டது. இந்த மாதிரி உயிரினம் தற்போது பவேரிய மாநில விலங்கியல் சேகரிப்பில் சேமிக்கப்பட்டுள்ளது.

*பைலியம் பிலிப்பினிகம்*, *பைலியம்* என்ற துணைப்பேரினத்தின் கீழ் உள்ளது.

## பரவல்
இது லூசோனில் காணப்படுகிறது.

## மேற்கோள்கள்

பகுப்பு:பிலிப்பீனிய உயிரினங்கள்
பகுப்பு:அகணிய உயிரிகள்
பகுப்பு:இலைப்பூச்சிகள்
சுமாத்திரா மர மூஞ்சூறு

**சுமாத்திரா மர மூஞ்சூறு** (*Sumatran treshrew*) (*துபையா பெருஜினியா*) என்பது *துபாயிடே* குடும்பத்தைச் சேர்ந்த ஒரு மர மூஞ்சூறு சிற்றினம் ஆகும். இது முன்னர் நூறு ஆண்டுகளாக *துபையா கிளிசி*ன் துணையினமாக பட்டியலிடப்பட்டது. ஆனால் 2013-இல் சிற்றினத் தகுதிக்கு உயர்த்தப்பட்டது. இது இந்தோனேசியாவின் சுமாத்திரா மற்றும் தனக்பாலா தீவுகளில் காணப்படுகிறது. இது துபையா பேரினத்தின் மாதிரி இனமாகும்.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
துரோலிகாபைலியம்

**துரோலிகாபைலியம்** (*Trolicaphyllium*) என்பது தெற்கு பசிபிக் பகுதியில்  காணப்படும் *பாசுமடோடியா* வரிசையில் உள்ள இலைப் பூச்சியின் பேரினமாகும். இந்தப் பேரினத்தை கம்மின்சு, லீ தைராண்ட் & புஷர் ஆகியோர் 2021-இல் விவரித்தனர்.

## [[சிற்றினங்கள்]]

* *துரோலிகாபைலியம் பிராச்சிசோமா* (சார்ப், 1898) -மாதிரி இனம்
* *துரோலிகாபைலியம் எரோசம்*
* *துரோலிகாபைலியம் எரோசசு* (ரெட்டன்பாச்சர், 1906) 
* *துரோலிகாபைலியம் சரமேயென்சு* (குரோசர், 2008) 

## மேற்கோள்கள்

பகுப்பு:இலைப்பூச்சிகள்
பகுப்பு:கணுக்காலி பேரினங்கள்
ராம்கர்கியா

**ராம்கர்கியா** (*Ramgarhia*), இரும்புக் கருவிகள் உற்பத்தி செய்யும் கொல்லர்  (*லோகர்*) சாதியினர் ஆவார். இச்சாதியினர் பஞ்சாப் பகுதிகளில் அதிகம் வாழ்கின்றனர். இச்சாதியினரின் உட்பிரிவினர் *தர்கான்* எனப்படும் தச்சர்கள் ஆவார்.பஞ்சாபி மொழி பேசும் இம்மக்கள் பெரும்பாலாக  சீக்கியம், இசுலாம் மற்றும் இந்து சமயங்களைப் பயில்கின்றனர். ராம்கர்கியா மக்கள் இந்தியா மற்றும் பாகிஸ்தான் நாடுகளில் அதிகம் வாழ்கின்றனர்.
## தொழில் மற்றும் தற்போதைய நிலை
பாரம்பரியமாக ராம்கர்கியா சாதியினர் தச்சுத் தொழில் செய்து வந்தனர். பின்னர் இரும்பு வேலை செய்யும் கொல்லர்கள் ராம்கர்கியா சாதியில் இணைக்கப்பட்டனர். துவக்கத்தில் சீக்கிய தச்சர்கள் மட்டுமே ராம்கர்கியா எனும் சாதிப்பெயர் இட்டுக்கொண்டனர். இந்து சமய தச்சர்கள் *திமன்* (Dhiman) எனும் சாதிப்பெயர் இட்டுக் கொண்டனர். 

ராம்கர்கியா சாதியினரின் வேலைத் திறனைப் பாராட்டிய பிரித்தானிய இந்தியாவின் ஆட்சியாளர்கள், 1890ல் ராம்கர்கியா சாதியினர்களில் பலரை கிழக்கு ஆபிரிக்காவில் உள்ள தங்களது காலனி ஆதிக்கப் பகுதிகளின் உகாண்டா மற்றும் கென்யா நாடுகளில் இருப்புப்பாதை கட்டுமானப் பணிகளுக்காக அழைத்துச் சென்றனர். 

இருபதாம் நூற்றாண்டின் முதல் காலாண்டில் பிரித்தானிய ஆட்சியாளர்கள், ராம்கர்கியா மக்களின் கொல்லர் மற்றும் தச்சர்களை வடகிழக்கு இந்தியாவின்  அசாம் உள்ளிட்ட பிற பகுதிகளின் இருப்புப்பாதை போன்ற கட்டுமானப் பணிகளுக்கு ஈடுபடுத்தினர்.
## சமூக நிலை
கல்வி, வேலைவாய்ப்பு, பொருளாதார முன்னேற்றத்திற்காக ராம்கர்கியா சாதியினரை இதர பிற்படுத்தப்பட்ட வகுப்பினர் பட்டியலில் சேர்த்துள்ளனர்.

## குறிப்பிடத்தக்கவர்கள்
* ஜெயில் சிங்இந்தியாவின் ஏழாவது குடியரசுத் தலைவர் 
* ஜெஸ்சா சிங் ராம்கர்கியா,  சீக்கிய சிற்றரசுகளின் கூட்டமைப்பின் தலைவர்களில் ஒருவர். 
* பாய் லாலோ, சீக்கிய பிரமுகர்
* சாது நந்த் சிங், ஒரு சீக்கியப் பிரிவின் குரு
* குரு ராம் சிங் குகா, நாம்தாரி சீக்கியப் பிரிவினரின் இரண்டாவது குரு

## மேற்கோள்கள்

பகுப்பு:சீக்கியர்கள்
லேடாங் மக்களவைத் தொகுதி

**லேடாங் மக்களவைத் தொகுதி** (மலாய்: *Kawasan Persekutuan Ledang*; ஆங்கிலம்: *Ledang Federal Constituency*; சீனம்: 礼让国会议席) என்பது மலேசியா, ஜொகூர் மாநிலத்தின் தங்காக் மாவட்டத்தில் அமைந்துள்ள ஒரு மக்களவைத் தொகுதி (**P144**) ஆகும்.

லேடாங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து லேடாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## தங்காக் மாவட்டம்

தங்காக் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு தங்காக் நகரம் தலைநகரமாக விளங்குகிறது. 

தங்காக் மாவட்டம் கோலாலம்பூர் மாநகரில் இருந்து 136 கி.மீ.; ஜொகூர் பாரு மாநகரில் இருந்து 180 கி.மீ.; மலாக்கா நகரில் இருந்து 27 கி.மீ. தொலைவில் அமைந்து உள்ளது. மலாக்கா, நெகிரி செம்பிலான் ஆகியவை தங்காக் மாவட்டத்தின் எல்லை மாநிலங்களாக உள்ளன. 

மலேசியாவில் பிரபலமான குனோங் லேடாங், இந்த மாவட்டத்தில் தான் உள்ளது. மாவட்டத்தின் தலைநகரமான தங்காக் நகரில் இருந்து 17 கி.மீ. தொலைவில் உள்ளது. லேடாங் மலை வரலாற்றுப் புகழ் பெற்றது.

## லேடாங் மக்களவை தொகுதி

## லேடாங் தேர்தல் முடிவுகள்

## மேற்கோள்கள்

## மேலும் காண்க
* தங்காக்
* சாகில்
* தங்காக் மாவட்டம் 
* மலேசியப் பொதுத் தேர்தல், 2022
* மலேசியத் தேர்தல் தொகுதிகள்

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
நாம்தாரி

**நாம்தாரிகள்** (*Namdharis*) (குர்முகி: ਨਾਮਧਾਰੀ; தேவநாகரி: नामधारी) என்பதற்கு குரு அல்லது இறைவனின் பெயர்களை நாம ஜெபம் செய்பவர்கள் என்று பொருள். சீக்கியத்தில் நாம ஜெபம் செய்பவர்களை **குகா**  என்று அழைப்பர். 

சீக்கியத்தின் ஒரு பிரிவினரான நாம்தாரி பிரிவினர், சீக்கியத்தின் பெரும்பான்மையாக பின்பற்றும் தத் கல்சா பிரிவினர் குரு கோவிந்த் சிங் (1666–1708) வரையான 10 குருக்களை மட்டுமே போற்றி வணங்குவர். ஆனால் நாம்தாரி சீக்கியப் பிரிவினர், பாலக் சிங் (1797–1862) 11வது குருவாக போற்றினர்.. நாம்தாரிகள் குரு நானக் முதல் தற்போதைய **குரு உதய் சிங்** வரை போற்றுகிறார்கள்.  இவர்களின் 12 குரு ராம் சிங் குகா (1816–1885), நாம்தாரிகளின் மையமான பாய்னி சாகிப்பை லூதியானாவிற்கு மாற்றினார்.

## பெயர்கள்
இப்பிரிவு சீக்கியர்கள் தங்கள் பெயருக்குப் பின்னால் நாம்தாரி அல்லது குகா என இட்டுக்கொள்வர்.

## கருத்தியல்
பெரும்பான்மையாக சீக்கிய குருக்கள் 10 பேர் ஆவார்.  அவர்களில் இறுதி குரு குரு கோவிந்த் சிங் ஆவார். ஆனால் நாம்தாரி சீக்கியப் பிரிவினர் இக்கருத்தை ஏற்காது, தங்களது குரு பரம்பரை தொடர்ந்து வருவதாக கருதுகிறார்கள்.
## இதனையும் காண்க
* உதாசிகள்
* இராதா சுவாமி சத்சங்கம்

## மேற்கோள்கள்

## வெளி இணைப்புகள்
* http://www.sribhainisahib.com
* http://www.kukasikhs.com
* http://namdhari.faithweb.com/
* http://Namdhari-Sikhs.com:

பகுப்பு:சீக்கியம்
மாயா தர்பன்

***மாயா தர்பன்*** (*Maya Darpan*, பொருள். மாயையான கண்ணாடி) என்பது குமார் சகானி இயக்கி 1972 ஆண்டு வெளியான இந்திய இந்தித் திரைப்படமாகும். இது 1950 களில் திரைப்பட படைப்பாளிகளான சத்யஜித் ராய், மிருணாள் சென், ரித்விக் கட்டக் ஆகியோர் முன்னெடுத்த இந்திய மாற்றுத் திரைப்பட இயக்கத்தின் குறிப்பிடத்தக்க படைப்பாகும். இப்படம் படம் வெளியான உடனேயே காணாமல் போனது. ஆனால் மீண்டும் கண்டுபிடிக்கப்பட்டது, இன்று இந்தியத் திரைப்படங்களில் ஒரு முக்கிய படைப்பாக கருதப்படுகிறது. இப்படத்தில் அதிதி, அனில் பாண்டியா ஆகியோர் நடித்திருந்தனர்.

## சுருக்கம்
1947 ஆம் ஆண்டில் நாடு விடுதலைப் பெற்றதைத் தொடர்ந்து, இந்தியா ஒரு அரசியல் நிறுவனமாக இன்னும் முழுமையாக ஒருங்கிணைக்கப்படாத நிலையில், நேருவியன் சோசலிசம் அப்போதிருந்த நிலப்பிரபுத்துவ அமைப்பை மாற்றியமைக்கவிருந்த நேரத்தில், வட இந்தியாவில் உள்ள ஒரு ஜமீன் நகரத்தில் இந்த படத்தின் கதை நடப்பதாக அமைக்கப்பட்டிருந்தது.

தரன் (அதிதி) ஒரு பணக்காரப் சமீன்தாரின் (இக்பால்நாத் கவுல்) மகள். அவள் தன் தந்தை மற்றும்  விதவை அத்தையுடன் (காந்தா வியாஸ்)  தங்கள் மூதாதையரின் மாளிகையில் வசிக்கிறாள் (இது படத்தில் முழு உயர் வர்க்கத்தையும் பிரதிநிதித்துவப்படுத்துகிறது). புதிதாக உருவான தொழிலாளர் சங்கங்களின் ஆர்ப்பாட்டங்கள் இந்த நகரத்தில் நடக்கின்றன. அந்தப் போராட்டத்தை ஒரு இரயில்வே பொறியாளர் (அனில் பாண்ட்யா) முன்னெடுக்கிறார். அவர்  தரனுடன் பேசாமலேயே அவர் மீது காதல் கொண்டிருப்பதாகத் தெரிகிறது. தரனின் அண்ணன் தன் தந்தையின் ஆதிக்கத்திலிருந்தும், தனது வர்க்கப் பெருமிதத்தைத் துறந்தும், அசாமில் இருக்கிறான். தரனை தன்னிடம் வந்துவிடுமாறு கடிதம் வழியாக அழைக்கிறான்.  திணறடிக்கும் ஆணாதிக்கக் குடும்பத்தில் சிக்கி, ஒரு உயர் வர்க்க மணமகனை திருமணம் செய்துகொள்ள அழுத்தம் கொடுக்கபட்டவளாய் தரன் இருக்கிறாள். அவள் தனது எதிர்காலத் திட்டங்களைப் பற்றி தனது தந்தையுடன் பேச முடிவு செய்கிறாள்.

## நடிகர்கள்
* அதிதி
* அனில் பாண்டியா
* காந்த வியாஸ்
* இக்பால்நாத் கவுல்

## பாடல்கள்
# "ஆஜாரே நிண்டியா" - வாணி ஜெயராம்

## மறு கண்டுபிடிப்பும், பாராட்டும்
1972 ஆம் ஆண்டில் மாயா தர்பன் வெளியீட்டுக்குப் பிறகு, விமர்சகரின் விருப்பமான சிறந்த படத்திற்கான பிலிம்பேர் விருதைப் வென்றது. ஆனால் விரைவில் மக்கள் இப்படத்தை மறந்துவிட்டனர்.

ஷாஹானிக்கு அளித்த செவ்வியில், ரஃபிக் பக்தாதி மற்றும் ராஜீவ் ராவ் ஆகியோர் படம் வெளியான பிறகு அப்போது எதிர்கொண்ட எதிர்வினையைக் குறிப்பிடுகையில்: "வெளிநாடுகளில் நல்ல  பாராட்டுக்களைப் பெற்ற போதிலும், மாயா தர்பன் (1972) இந்தியாவில் வரவேற்பைப் பெறவில்லை. விமர்சகர்கள் அதன் அதிகப்படியான சோர்வு தரும் வேகத்திற்காக அதை விமர்சித்தனர்." 

இந்தப் படம் இந்தியாவின் சுயாதீன திரைப்பட ஆர்வலர்கள் மூலம் மீண்டும் தூசுதட்டி எடுக்கப்பட்டது. பின்னர் திரைப்பட ஆர்வலர்களிடையே இந்த படம் ஒரு மறுமலர்ச்சியையும் வரவேற்பையும் பெற்றது.

## மேற்கோள்கள்

## வெளி இணைப்புகள்
* 
* Maya Darpan review
பகுப்பு:1972 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பக்ரி மக்களவைத் தொகுதி

**பக்ரி மக்களவைத் தொகுதி** (மலாய்: *Kawasan Persekutuan Bakri*; ஆங்கிலம்: *Bakri Federal Constituency*; சீனம்: 峇吉里国会议席) என்பது மலேசியா, ஜொகூர் மாநிலத்தின் மூவார் மாவட்டத்தில் அமைந்துள்ள ஒரு மக்களவைத் தொகுதி (**P145**) ஆகும்.

பக்ரி மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து பக்ரி மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## மூவார் மாவட்டம்

மூவார் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு மூவார் நகரம் தலைநகரமாக விளங்குகிறது. மூவார் மாவட்டம் முன்பு இரு பிரிவுகளாகப் பிரிக்கப்பட்டு இருந்தது. மூவார் அல்லது பண்டார் மகாராணி என்பது மற்றொரு பிரிவு. லேடாங் எனும் தங்காக் என்பது மற்றொரு பிரிவு. 

மூவார் மாவட்டம் கோலாலம்பூர் மாநகரில் இருந்து 150 கி.மீ.; ஜொகூர் பாரு மாநகரில் இருந்து 143 கி.மீ.; மலாக்கா மாநகரில் இருந்து 47 கி.மீ.; சிங்கப்பூரில் இருந்து 179 கி.மீ. தொலைவில் அமைந்து உள்ளது. 

மலாக்கா நீரிணையின் கரையோரத்தில்; மூவார் ஆற்றின் முகப்பில் மூவார் நகரம் அமைந்து உள்ளது. மூவார் மாவட்டம், சிங்கப்பூரைப் போல இரண்டரை மடங்கு பெரிய நிலப்பகுதியைக் கொண்டது.

## பக்ரி மக்களவை தொகுதி

## பக்ரி தேர்தல் முடிவுகள்

## மேற்கோள்கள்

## மேலும் காண்க
* மூவார்
* பண்டார் மகாராணி
* மூவார் மாவட்டம் 
* மலேசியப் பொதுத் தேர்தல், 2022
* மலேசியத் தேர்தல் தொகுதிகள்

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
கிரிப்டோபைலியம் செலிபிகம்

**கிரிப்டோபைலியம் செலிபிகம்** (*Cryptophyllium celebicum*) நடக்கும் இலைப் பூச்சி என்று பொதுவாக அழைக்கப்படுகிறது. இது *[[கிரிப்டோபைலியம்]]* எனும் புதிய பேரினத்தில் உள்ள இலைப் பூச்சியின் மாதிரி இனமாகும். இது பைலினி இனக்குழுவில் வைக்கப்பட்டுள்ளது. இதன் பதிவு செய்யப்பட்ட பரவலானது சுலாவேசி மற்றும் அம்போன் தீவு ஆகும்.

## மேற்கோள்கள்

## வெளி இணைப்புகள்
* 

பகுப்பு:இலைப்பூச்சிகள்
கோர்சுபீல்டு மர மூஞ்சூறு

**கோர்சுபீல்டு மர மூஞ்சூறு** (*Horsfield's treeshrew*) என்பது சாவகம் மர மூஞ்சூறு என்று அழைக்கப்படும் ***துபையா சாவனிகா*** என்பது துபாயிடே குடும்பத்தில் உள்ள ஒரு மர மூஞ்சூறு சிற்றினமாகும். இது இந்தோனேசிய தீவுகளான சுமாத்திரா, பாலி, சாவகம் மற்றும் நியாசு தீவுகளில் காணப்படும் அகணிய உயிரி. இங்கு இது முதன்மைக் காடுகளில் வாழ்கிறது.

கோர்சுபீல்டு மர மூஞ்சூறு முதன்முதலில் 1822-இல் தாமசுகோர்சுபீல்டால் விவரிக்கப்பட்டது. வண்ணமயமாக்கலின் மாறுபாட்டின் அடிப்படையில் பல துணையினங்கள் முன்மொழியப்பட்டுள்ளன. இருப்பினும், நிறம் வேறுபடுத்திய அறிய உதவும் தனித்துவமான தன்மை இல்லை.

## நடத்தையும் சூழலியலும்
கோர்சுபீல்டு மர மூஞ்சூறு பழங்கள் மற்றும் பூச்சிகளை உணவாகச் சாப்பிடுகிறது. அதே நேரத்தில் பெரும்பாலும் கணுக்காலிகளை உட்கொள்கிறது. இது பூச்சிகளைக் கட்டுப்படுத்துவதாலும் தாவர விதைகளைப் பரப்புவதாலும் சுற்றுச்சூழல் அமைப்பில் குறிப்பிடத்தக்கப் பங்கைக் கொண்டுள்ளது. கோர்சுபீல்டு மர மூஞ்சூறு வேளாண் காடுகளில் வாழும் வகையில் சிறப்புத் திறனைக் கொண்டுள்ளது

## மேற்கோள்கள்

## வெளி இணைப்புகள்

பகுப்பு:இந்தோனேசியப் பாலூட்டிகள்
பகுப்பு:மூஞ்சூறு
வல்சாடு மக்களவைத் தொகுதி

**வல்சாடு மக்களவைத் தொகுதி** (*Valsad Lok Sabha constituency*; முன்பு **புல்சர் மக்களவைத் தொகுதி**) என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும். இந்த மக்களவைத் தொகுதியில் வெற்றி பெறும் கட்சி மத்திய அரசை அமைக்கும் என்று நம்பப்படுகிறது.

## சட்டமன்றப் பிரிவுகள்
தற்போது, வல்சாத் மக்களவைத் தொகுதியில் குசராத்து மாநிலச் சட்டமன்றத்தின் ஏழு சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

                                                                                               
                                                                                               
                                                                                               

## மேலும் காண்க

* வல்சாடு மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:வல்சாடு மாவட்டம்
பகுப்பு:குசராத்து மக்களவைத் தொகுதிகள்
தவல்பாய் படேல்

**தவல் லட்சுமன்பாய் படேல்** (*Dhavalbhai Patel*) என்பவர் ஓர் அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் குசராத்தின் நவ்சாரி, வன்ச்தாவின் ஜரி கிராமத்தைச் சேர்ந்தவர். இவர் வல்சாடு மக்களவைத் தொகுதியிலிருந்து இந்திய நாடாளுமன்றத்திற்கு 2024ஆம் ஆண்டு நடைபெற்ற இந்தியப் பொதுத் தேர்தலில் வெற்றிபெற்று மக்களவை உறுப்பினர் ஆனார். படேல் பாரதிய ஜனதா கட்சி சேர்ந்தவர் 

## மேற்கோள்கள்

பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:வாழும் மக்கள்
ஶ்ரீ சந்த்

**ஶ்ரீ சந்த்** (*Sri Chand*) (பிறப்பு:8 செப்டம்பர்1494 – 13 சனவர் 1629, குர்முகி: ਸ੍ਰੀ ਚੰਦ), சீக்கிய சமய சாதுக்களின் **[[உதாசி]]** எனும் பிரிவை தோற்றுவித்தவரும், குரு நானக்கின் மகனும் ஆவார்.

## இளமை
சீக்கிய சமயத்தின் முதல் குருவான குரு நானக்க்கின் மூத்த மகனாக 8 செப்டம்பர் 1494 அன்று  பஞ்சாபின் கபூர்தலா மாவட்டம், சுல்தான்பூர் லோதி நகரத்தில் பிறந்தவர் ஶ்ரீ சந்த். 

## குரு நானக்கின் சீடர்கள் மற்றும் சீக்கியத்துடனான தொடர்புகள்
ஶ்ரீ சந்த்தின் தந்தையும், சீக்கிய சமயத்தின் முதல் குருவுமான குரு நானக்கின் மறைவிற்குப் பின்  குரு அங்கத் தேவ்வை  இரண்டாவது சீக்கிய குருவாக நியமிக்க ஶ்ரீ சந்த் எதிர்ப்பு காட்டினார்.

குரு நானக்கின் மறைவிற்குப் பின் அவரது மகன்களான ஶ்ரீ சந்த் மற்றும் இலக்குமி தாஸ், கர்த்தார்பூரில் இருந்த குரு நானக்கின் சொத்துகளுக்கு சட்டபூர்வ வாரிசுகள் தாமே என உரிமை கோரினர்.குரு அங்கது தேவ்விற்கு பின் வந்த  குரு அமர் தாஸ்,  ஶ்ரீ சந்த் நிறுவிய  உதாசி சீக்கியப் சம்பிரதாய சீக்கியர்களிடமிருந்து விலகி நிற்க சீக்கியர்களுக்கு கட்டளை இட்டார்.

குரு நானக்க்கின் மகன் ஸ்ரீ சந்த் என்பதால்,   ஸ்ரீ சந்த்தின் சமகால சீக்கிய குருக்களான குரு அமர் தாஸ், குரு ராம் தாஸ், குரு அர்ஜன் மற்றும் குரு அர்கோவிந்த் ஆகியோர் ஸ்ரீ சந்த்தை மிகவும் மதித்தனர்.

1619ஆம் ஆண்டில், குவாலியர் கோட்டையின் சிறையில் இருந்த   குரு அர்கோவிந்தை விடுவிக்க, முகலாயப் பேரரசர் ஜஹாங்கீரை  சமாதானப்படுத்த ஸ்ரீ சந்த் தனது ஆன்மீக சக்தியையும், அதிகாரத்தையும் பயன்படுத்தினார்.

ஸ்ரீ சந்த் மறைவிற்குப் பின்   குரு அர்கோவிந்த்தின் மூத்த மகன் பாபா குர்தித்தா உதாசிகளின் குருவாக பதவியேற்றார். பாபா குர்தித்தாவின் ஒன்றுவிட்ட சகோதர் குரு தேக் பகதூர் ஆவார். 
## மறைவு
பஞ்சாபில் உள்ள கிராத்பூர் நகரத்தில் 13 சனவரி 1629 அன்று ஸ்ரீ சந்த் வயது முதிர்வு காரணமாக மறைந்தார்.
## தாக்கம்
ஸ்ரீ சந்த், குரு கிரந்த் சாகிப்புடன், இந்து சமயத்தின் ஐந்து கடவுள்களான சூரியன், விஷ்ணு, சிவன், விநாயகர் மற்றும் சக்தியையும் வழிபட்டார்.
## இதனையும் காணக்
* உதாசி

## மேற்கோள்கள்

## ஆதாரம்
* 

பகுப்பு:1494 பிறப்புகள்
பகுப்பு:1629 இறப்புகள்
பகுப்பு:சீக்கிய குருக்கள்
பிள்ளை இரவுத் தவளை

**பிள்ளை இரவுத் தவளை** என்பது *[[நைக்டிபாட்ராச்சசு]]* பேரினத்தில் காணப்படும் ஒரு தவளைச் சிற்றினம் ஆகும். இதன் விலங்கியல் பெயர் ***நைக்டிபாட்ராச்சசு பிள்ளை*** (*Nyctibatrachus pillaii*). இது இந்தியாவின் மேற்குத் தொடர்ச்சி மலையில் காணப்படும் ஒரு சிறிய நீர்நில வாழ் உயிரினமாகும்.

## மேற்கோள்கள்

பகுப்பு:மேற்குத் தொடர்ச்சி மலைகள்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:நைக்டிபாட்ராச்சசு
நைக்டிபாட்ராச்சசு பெட்ரேயசு

***நைக்டிபாட்ராச்சசு பெட்ரேயசு*** (*Nyctibatrachus petraeus*) என்பது இந்தியாவில் மேற்குத் தொடர்ச்சி மலையில் காணப்படும் *நிக்டிபாடராக்கிடே* குடும்பத்தைச் சேர்ந்த ஒரு தவளை சிற்றினம் ஆகும். 

## விளக்கம்
*நை. பெட்ரேயசு* குட்டையான உடலினையும் மழுங்கிய மூக்கினையும் உடையது. முதிர்வடைந்த ஆண்கள் 32 முதல் 47 மூக்கு-குத வரம்பினைக் கொண்டுள்ளது. இது பெண் தவளையில் 37 முதல் 45.5 மிமீ ஆக உள்ளது. தலை நீளத்தை விட அகலமானது. தலையின் அகலம் மற்றும் நீளம் விகிதம் 1.55 ஆகும். ஆண் பெண் தவளைகளிடையான பாலின வேறுபாடு சிறிதளவே காணப்படும். தொடையின் உள் பக்கத்தில் நீளமான தொடை சுரப்பிகள் இருப்பதால் ஆண்களை பெண் மற்றும் இளம் வயதினரிடமிருந்து வேறுபடுத்தி அறியலாம். ஆண் தவளைகளுக்கு வெளிப்புற குரல் பைகள் இல்லை. நாக்கின் ஒவ்வொரு பக்கத்திலும் திறப்புகளுடன் உள் குரல் பைகள் காணப்படும்.

## வாழிடம்
இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும். இது வாழிட இழப்பால் அச்சுறுத்தப்படுகிறது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
மத்திய மருந்து தரக் கட்டுப்பாட்டு அமைப்பு

**மத்திய மருந்து தரக் கட்டுப்பாட்டு அமைப்பு** (*Central Drugs Standard Control Organisation*) என்பது அழகுசாதனப் பொருட்கள், மருந்துகள் மற்றும் மருத்துவச் சாதனங்களுக்கான இந்தியாவில் செயல்படும் தேசிய ஒழுங்குமுறை அமைப்பாகும். இது அமெரிக்காவின் உணவு மற்றும் மருந்து நிர்வாகம் அல்லது ஐரோப்பிய ஒன்றியத்தின் ஐரோப்பிய மருந்துகள் நிறுவனத்திற்கு ஒத்த செயல்பாடுகளைக் கொண்டுள்ளது. உள்வைப்புகள் மற்றும் கருத்தடை உட்பட அனைத்து மருத்துவச் சாதனங்களையும் மத்திய மருந்துகள் மற்றும் தரக் கட்டுப்பாட்டு அமைப்பின் மதிப்பாய்வின் கீழ் கொண்டு வரும் திட்டத்தை இந்திய அரசு அறிவித்துள்ளது.

மத்திய மருந்து தரக் கட்டுப்பாட்டு அமைப்பினுள், இந்திய மருந்துக் கட்டுப்பாட்டுத் தலைமையின் கீழ் மருந்து மற்றும் மருத்துவச் சாதனங்களை ஒழுங்குபடுத்தப்படுகிறது. இந்த அமைப்பு சுகாதார மற்றும் குடும்ப நல அமைச்சகத்தின் கீழ் வருகின்றது. மருந்து தொழில்நுட்ப ஆலோசனைக் குழு மற்றும் மருந்து ஆலோசனைக் குழு ஆலோசனை வழங்குகிறது. இந்தியாவின் பல பகுதிகளில் செயல்படும் மண்டல அலுவலகங்கள் மருந்து உரிமத்திற்கு முந்தைய மற்றும் உரிமத்திற்குப் பிந்தைய ஆய்வுகள், சந்தைக்குப் பிந்தைய கண்காணிப்பு மற்றும் போதைப்பொருள் திரும்பப் பெறுதல் (தேவைப்படும் இடங்களில்) ஆகிய பணியினை மேற்கொள்கின்றன. இந்தியாவில் உள்ள மத்திய மருந்து தரக் கட்டுப்பாட்டு அமைப்பின் அனைத்து நடவடிக்கைகளிலும் இந்தியப் பிரதிநிதி மருந்து உற்பத்தியாளர்கள் பங்காற்றுகின்றனர்.

## பிரிவுகள்
மத்திய மருந்துகள் தரக் கட்டுப்பாட்டு அமைப்பு 8 பிரிவுகளைக் கொண்டுள்ளது.

* உயிரிக்குக் கிடைக்கும் தன்மை/உயிரி சமநிலை
* புதிய மருந்துகள்
* மருத்துவச் சாதனமும் நோயறிதலும்
* மருந்து ஆலோசனைக் குழு-மருந்துகளின் தொழில்நுட்ப ஆலோசனை ஆணையம்
* இறக்குமதி மற்றும் பதிவு 
* உயிரியல் தொடர்பானவை 
* அழகுசாதனப் பொருட்கள் 
* மருத்துவப் பரிசோதனைகள் 

## மேலும் காண்க

* இந்திய மருந்தியல் குழுமம்
* தேசிய மருத்துவ ஆணையம்
* சுகாதாரம் மற்றும் குடும்ப நலத்துறை அமைச்சகம்

## மேற்கோள்கள்

## வெளி இணைப்புகள்

* 
* சுகம் இணைய உரிமம்

பகுப்பு:இந்திய ஒழுங்குமுறை அமைப்புகள்
பகுப்பு:இந்திய சுகாதாரம் மற்றும் குடும்ப நலத்துறை அமைச்சகம்
பகுப்பு:Coordinates not on Wikidata
ஆயர் ஈத்தாம் மக்களவைத் தொகுதி

**ஆயர் ஈத்தாம் மக்களவைத் தொகுதி** (மலாய்: *Kawasan Persekutuan Ayer Hitam*; ஆங்கிலம்: *Ayer Hitam Federal Constituency*; சீனம்: 亚依淡国会议席) என்பது மலேசியா, ஜொகூர் மாநிலத்தின் பத்து பகாட் மாவட்டத்தில் அமைந்துள்ள ஒரு மக்களவைத் தொகுதி (**P148**) ஆகும்.

ஆயர் ஈத்தாம் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து ஆயர் ஈத்தாம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது. 

இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன. 

பத்து பகாட் நகரம், அண்மையில் பண்டார் பெங்காராம் (*Bandar Penggaram*) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாரு மாநகருக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.

## ஆயர் ஈத்தாம் மக்களவைத் தொகுதி

## ஆயர் ஈத்தாம் தேர்தல் முடிவுகள்

## மேற்கோள்கள்

## மேலும் காண்க
* பாரிட் சூலோங்
* மூவார் போர்
* பத்து பகாட் மாவட்டம் 
* மலேசியத் தேர்தல் தொகுதிகள்

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
மிண்டனாவோ மர மூஞ்சூறு

**மிண்டனாவோ மர மூஞ்சூறு** (*Mindanao treshrew*) என்பது பிலிப்பீன்சு மர மூஞ்சூறு என்றும் அழைக்கப்படுகிறது. துபையா எவெரெட்டி எனும் இந்த மர மூஞ்சூறு பிலிப்பீன்சில் உள்ள மிண்டனாவோ பிராந்தியத்தில் மட்டும் காணப்படும் ஓர் அகணிய உயிரி ஆகும். இது முன்பு *யூரோகேல்* பேரினத்தின் ஒரே ஒரு சிற்றினமாகக் கருதப்பட்டது. ஆனால் இந்தப் பேரினமானது *துபையா*வுடன் இணைக்கப்பட்டது. இங்கிலாந்து காலனித்துவ நிர்வாகியும் விலங்கியல் சேகரிப்பாளருமான ஆல்பிரட் கார்ட் எவெரெட்டை நினைவுகூரும் வகையில் இந்த அறிவியல் பெயர் வைக்கப்பட்டுள்ளது.

## பரவலும் வாழிடமும்
மிண்டனாவோ மர மூஞ்சூறுவின் பொதுப்பெயர் குறிப்பிடுவது போல, இது பிலிப்பீன்சில் உள்ள மிண்டனாவோவில் மட்டுமே காணப்படுகிறது. இது மழைக்காடுகள் மற்றும் மலைப்பாங்கான காடுகளில் வாழ்கிறது.

## விளக்கம்
மிண்டனாவோ மர மூஞ்சூறு சுமார் 355 கிராம் எடை  வரை வளரக்கூடியது. இதன் உடல் நீளம் 17 முதல் 20 செ. மீட்டரும், வாலின் நீளம் 11 முதல் 17 செ.மீ. வரை இருக்கும். இது குறிப்பாக நீளமான மூக்குத்தண்டையும், வட்டமான, சமமான உரோமங்களுடன் கூடிய வாலையும் கொண்டுள்ளது. உரோமங்கள் பழுப்பு நிறத்திலிருக்கும். ஆனால் ஆரஞ்சு அல்லது மஞ்சள் நிற அடிப்பகுதிகளுடன் இருக்கும்.

இது பகல் நேர விலங்காகும். இது நன்றாக மரம் ஏறக்குடியது. தரையில் வேகமாக ஓடும்.

## உணவு
மிண்டனாவோ மர மூஞ்சூறுவின் உணவில் பல்வேறு உணவு வகைகள் உள்ளன. இது பூச்சிகள், பல்லிகள், இளம் பறவைகள், பறவைகளின் முட்டைகள் மற்றும் பழங்களை உணவாக உண்ணும்.

## இனப்பெருக்கம்
காடுகளில், மிண்டனாவோ மர மூஞ்சூறு தரையிலோ அல்லது பாறைகளிலோ வளைகளை அமைக்கின்றது. இவற்றின் இனப்பெருக்கப் பழக்கம் கொல்லைப்படுத்தப்பட்ட விலங்குகளிலிருந்து அறியப்பட்டது. இது 54-56 நாள் கர்ப்ப காலத்திற்குப் பிறகு ஒன்று அல்லது இரண்டு குட்டிகளை ஈனுகின்றது..

## மேற்கோள்கள்

பகுப்பு:மூஞ்சூறு
பகுப்பு:பிலிப்பீனிய உயிரினங்கள்
பாங்கா தீவு மர மூஞ்சூறு

**பாங்கா தீவு மர மூஞ்சூறு** (*Bangka Island treeshrew*) என்பது *துபையா* பேரினத்தினைச் சார்ந்த ஒரு சிற்றினம் (*துபையா திசுகலர்*) ஆகும். இந்த மர மூஞ்சூறு *துபாயிடே* குடும்பத்தினைச் சார்ந்தது..  இச்சிற்றினம் முன்பு *துபையா கிளிசு*க்கு ஒத்த பெயராகப் பட்டியலிடப்பட்டது. ஆனால் 2013-இல் இதற்குச் சிற்றினத் தகுதி வழங்கப்பட்டது. 

## வாழிடம்
பாங்கா தீவு மர மூஞ்சூறு சுமாத்திரா கடற்கரையில் உள்ள பாங்கா தீவில் மட்டுமே காணப்படுகிறது. இதன் வாழிடத்தைப் பற்றி இதுவரை எந்த ஆய்வும் செய்யப்படவில்லை என்றாலும், இது முதன்மையாக திப்டெரோகார்பேசி தாவரங்கள் நிறைந்த காட்டில் வசிக்கும். காடழிப்பு காரணமாக இது அச்சுறுத்தலுக்கு உள்ளாகி உள்ளது.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:மூஞ்சூறு
வரி மர மூஞ்சூறு

**வரி மர மூஞ்சூறு** (*Tupaiia dorsalis-துபையா டார்சாலிசு*) என்பது மர மூஞ்சூறு பேரினமான *துபையா*வின் சிற்றினம் ஆகும். 

## விளக்கம்
வரி மர மூஞ்சூறுவின் உடல் நீளம் 140 முதல் 230 மி.மீ. வரை இருக்கும். இதன் வாலின் அடிப்பகுதி உரோமங்கள் இன்றி, புதர் போல் உள்ளது. உடல் முழுவதும் குறைந்த அளவிலான உரோமங்கள் காணப்படும். இதன் உடலின் பின்புறம் கருமையாகவும், அதிகப் புள்ளிகளுடன் ஆலிவ்-பழுப்பு நிறமாகவும் இருக்கும்.

## இனப்பெருக்கம்
வரி மர மூஞ்சூறு ஒரு மணதார தன்மை கொண்டவை. இருப்பினும், இதன் பேரினத்தில் உள்ள பிற சிற்றினங்கள் பலதார மணத்தினைக் கொண்டுள்ளன. சனவரி முதல் சூலை வரை அதிக உற்பத்தித் திறனை அளிக்கும் இனப்பெருக்கக் காலமாக உள்ளது. பாலின முதிர்ச்சியை 45 கிராம் எடையினை அடையும் போது பெண் மூஞ்சூறு பெறுகின்றது. கர்ப்ப காலம் 45 முதல் 55 நாட்கள் வரை நீடிக்கும். இதன் பின்னர் பொதுவாக 6 முதல் 8 கிராம் எடையுள்ள குட்டிகள் பிறக்கின்றன. தாய்ப்பாலூட்டுதல் 30 நாட்கள் வரை நீடிக்கும். இதன் பின்னர் பெற்றோர் அரவணைப்பிலிருந்து விலகும் குட்டிகள், சுமார் 2 மாதங்களில் பாலியல் முதிர்ச்சி அடையும்.

## வாழிடம்
வரி மர மூஞ்சூறு போர்னியோவில் மட்டுமே காணப்படும் அகணிய உயிரி. சபா, சரவாக், புரூணை மற்றும் கலிமந்தானில் உள்ள ஒரு சில உயிரிகளிடமிருந்து மட்டுமே இதன் பரவல் அறியப்படுகிறது.
இது பொதுவாகத் தாழ் நிலங்களில் காணப்படுகிறது.

## நடத்தை
வரி மர மூஞ்சூறு தனியாக அல்லது எப்போதாவது இணையாகவோ வாழ்கிறது. இவை தனது சொந்தச் சிற்றினத்தின் ஊடுருவல்களைக் கடுமையாக எதிர்க்கும். இவை ஒரு விசித்திரமான ஊதல் ஒலியை உருவாக்கும். பொதுவாக நீரில் குளிப்பதிலும் நீரைப் பருகுவதிலும் ஆர்வம் மிக்கவை.

## உணவுப் பழக்கம்
*துபையா டார்சலிசு* என்பது ஓர் அனைத்துண்ணி. இவை பூச்சிகளை, குறிப்பாக ஈக்கள், கிரிகெட்டுகள், வெட்டுக்கிளிகள் மற்றும் கரப்பான் பூச்சிகளை உண்கின்றன. இவை பழங்கள், விதைகள் மற்றும் தாவரங்களின் இலைகளையும் சாப்பிடும். பழம் உண்ணும் பழக்கம் காரணமாக இவை விதைகளைப் பரப்பலாம்.

## மேற்கோள்கள்

பகுப்பு:மலேசியப் பாலூட்டிகள்
பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:மூஞ்சூறு
சாவகம் மர மூஞ்சூறு

**சாவகம் மர மூஞ்சூறு** (*Javan treshrew*) எனும் *துபையா கைபோகிரைசா* பெரிய சாவகம் மர மூஞ்சூறு என்று அழைக்கப்படுகிறது.  இது துபாயிடே குடும்பத்தினைச் சார்ந்த ஒரு மர மூஞ்சூறு சிற்றினம் ஆகும். இது முதலில் *[[சுமாத்திரா மர மூஞ்சூறு|துபையா பெருகினியா]]* சிற்றினத்தின் துணையினமாக விவரிக்கப்பட்டது. பின்னர் *துபையா கிளி*சின் இளைய ஒத்த பெயராகப் பட்டியலிடப்பட்டது, ஆனால் 2013-இல் தனிச் சிற்றினமாக அறிவிக்கப்பட்டது. இது இந்தோனேசியாவில் சாவகம் தீவில் காணப்படுகிறது.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பைலா குளோபோசா

***பைலா குளோபோசா*** (*Pila globosa*) என்பது ஆப்பிள் நத்தைகளின் குடும்பமான *ஆம்புல்லாரிடே* சிற்றினம் ஆகும். இது நீர்வாழ் வயிற்றுக்காலி மெல்லுடலி ஆகும். இது ஓட்டுமூடி கொண்ட நன்னீர் நத்தை இனமாகும். இவை குளங்கள், ஏரிகள் மற்றும் ஓடைகளில் காணக்கூடிய நன்னீர் உயிரினம். மழைக்காலத்தில் குளங்களிலிருந்து வெளியேறி நிலத்தில் வாழக்கூடியது. இது கடுமையான கோடைக்காலத்தில் வறட்சியைச் சமாளிக்கக் கோடை உறக்கத்தினை மேற்கொள்கிறது.

## மேற்கோள்கள்

பகுப்பு:மெல்லுடலிகள்
ஜசுபாய் ரத்வா

**ஜசுபாய் பிலுபாய் ரத்வா** (*Jashubhai Rathva*) என்பவர் இந்திய அரசியல்வாதியும் சோட்டா உதய்பூர் மக்களவைத் தொகுதியின் உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார். 2024 இந்தியப் பொதுத் தேர்தலில், இந்திய தேசிய காங்கிரசின் சுக்ராம் ரத்வாவை 398777 வாக்குகள் வித்தியாசத்தில் தோற்கடித்தார்.

## மேலும் காண்க

* 18வது மக்களவை
* பாரதிய ஜனதா கட்சி
* சோட்டா உதய்பூர் மக்களவைத் தொகுதி

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
புதுச்சேரி சட்டமன்றத் தேர்தல், 1996

**புதுச்சேரி சட்டமன்றத் தேர்தல், 1996** (1996 Pondicherry Legislative Assembly election; அப்போது பாண்டிச்சேரி என்று அழைக்கப்பட்டது) என்பது 30 தொகுதிகளுக்கான உறுப்பினர்களைத் தேர்ந்தெடுப்பதற்காக ஏப்ரல் 1996இல் நடைபெற்ற தேர்தல்களாகும். இந்திய தேசிய காங்கிரசு அதிக இடங்களை இத்தேர்தலில் வென்றது. ஆனால் திராவிட முன்னேற்றக் கழகம் அதிக வாக்குகளைப் பெற்றது. மேலும் திராவிட முன்னேற்றக் கழகத்தின் ஆர். வி. ஜனகிராமன் புதுச்சேரியின் முதலமைச்சராக நியமிக்கப்பட்டார்.

## முடிவுகள்

## தேர்ந்தெடுக்கப்பட்ட உறுப்பினர்கள்

## மேலும் காண்க

* 1996 இந்தியத் தேர்தல்
* புதுச்சேரி சட்டமன்றத் தொகுதிகளின் பட்டியல்

## மேற்கோள்கள்

## வெளி இணைப்புகள்
* 

பகுப்பு:புதுச்சேரி சட்டமன்றத் தேர்தல்கள்
சோட்டா உதய்பூர் மக்களவைத் தொகுதி

**சோட்டா உதய்பூர் மக்களவைத் தொகுதி** (*Chhota Udaipur Lok Sabha constituency*) என்பது இந்தியாவின் மேற்குப் பகுதியில் உள்ள குசராத்து மாநிலத்தில் உள்ள 26 மக்களவைத் தொகுதிகளில் ஒன்று. இந்த இருக்கை பழங்குடியினருக்கு ஒதுக்கீடு செய்யப்பட்டுள்ளது.

## சட்டமன்றப் பிரிவுகள்
தற்போது, சோட்டா உதய்பூர் மக்களவைத் தொகுதியில் ஏழு சட்டமன்றத் தொகுதிகள் உள்ளன.

## நாடாளுமன்ற உறுப்பினர்கள்

## தேர்தல் முடிவுகள்

### பொதுத் தேர்தல் 2004

                                                                                               

 

## மேலும் காண்க
* வடோதரா மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:வடோதரா மாவட்டம்
பகுப்பு:குசராத்து மக்களவைத் தொகுதிகள்
பகுப்பு:Webarchive template wayback links
தாலியம்(III) முப்புளோரோ அசிட்டேட்டு

**தாலியம்(III) முப்புளோரோ அசிட்டேட்டு** (*Thallium(III) trifluoroacetate*) என்பது Tl(O2CCF3)3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தாலியம்(III) டிரைபுளோரோ அசிட்டேட்டு என்ற பெயராலும் அழைக்கப்படுகிறது.  ஆராய்ச்சி நோக்கங்களுக்காக சில கரிமச் சேர்மங்களின் தயாரிப்பு செயல்முறைகளில் இது ஒரு வினையாக்கியாகப் பயன்படுத்தப்படுகிறது.  மருத்துவ வேதியியலில் தாலியம் நேரடியாகப் பயன்படும் நச்சுத்தன்மை வாய்ந்த வேதிப்பொருளாகும். இந்த சேர்மம் எக்சு-கதிர் படிகவியல் ஆய்வு மூலம் வகைப்படுத்தப்படவில்லை. எனவே மேலே காட்டப்பட்டுள்ள பிரதிநிதித்துவம் எளிமைப்படுத்தப்பட்டும் இருக்கலாம்.

கரிமத்தாலியம்(III) வழித்தோன்றல்களைப் பெறுவதற்கு  தாலியம்(III) முப்புளோரோ அசிட்டேட்டு ஆனது அரீன்களுடன் நேரடியாக வினைபுரிகிறது. ஆல்க்கீன்களைச் செயலிழக்கச் செய்யவும் பயன்படுகிறது. எடுத்துக்காட்டாக, இந்த வினையாக்கியின் ஆல்ககால் கரைசல்கள் எளிய ஆல்க்கீன்களை கிளைக்கால் வழிப்பெறுதிகளாக மாற்றுகின்றன.

## மேற்கோள்கள்

பகுப்பு:தாலியம்(III) சேர்மங்கள்
பகுப்பு:முப்புளோரோ அசிட்டேட்டுகள்
பழுப்பு வனக் கதிர்குருவி

**பழுப்பு வனக் கதிர்குருவி** (*Brown woodland Warbler*) என்பது *பைலோசுகோபிடே* குடும்பத்தைச் சேர்ந்த பழைய உலக கதிர்க்குருவிச் சிற்றினமாகும்.

## பரவலும் வாழிடமும்
பழுப்பு வனக் கதிர்குருவி காங்கோ மக்களாட்சிக் குடியரசு, சிபூத்தீ, எரித்திரியா, எத்தியோப்பியா, கென்யா, உருவாண்டா, சவுதி அரேபியா, சோமாலியா, தெற்கு சூடான், தன்சானியா, உகாண்டா மற்றும் ஏமன் ஆகிய நாடுகளில் காணப்படுகிறது. இதன் இயற்கையான வாழிடம் வடபகுதிக் காடுகள், மிதவெப்ப மண்டல அல்லது வெப்பமண்டல ஈரமான மலைக் காடுகள் மற்றும் மிதவெப்பமண்டல அல்லது வெப்பமண்டலம் வறண்ட புதர் நிலங்கள் ஆகும்.

## காப்புநிலை
பழுப்பு வனக் கதிர்குருவி சுமார் 3990000 சதுர கிலோ மீட்ட பரப்பளவில் வாழ்கின்றது. இதன் எண்ணிக்கை நிலையானதாக உள்ளது. 2016ஆம் ஆண்டு பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.

## மேற்கோள்கள்

பகுப்பு:மத்திய கிழக்குப் பறவைகள்
பகுப்பு:கிழக்கு ஆப்பிரிக்க பறவைகள்
பகுப்பு:சகாரா கீழமை ஆப்பிரிக்கப் பறவைகள்
அக்கினிப் பிரவேசம்

thumb|அக்னிபிரவேசத்தில் ஈடுபடும்  சீதையின் முகலாயர் கால ஓவியம்.
**அக்னிப்பிரவேசம்** (), அல்லது **அக்னிப்பரிட்சை** () என்பது இந்து இலக்கியங்களில்  கூறப்படும்  தீக்குளிப்பு குறித்த சொல்லாகும். இது முதன்மையாக இராமாயணத்தில்  சீதைக்கு இடப்பட்ட சோதனை குறித்தது கூறுப்படுகிறது. மேலும் இது  வேத பாரம்பரியத்தால் ஈர்க்கப்பட்ட ஒரு பாரம்பரியமாகக் கருதப்படுகிறது.

## தொன்மக் கதை
இராமாயணத்தின் கடைசிப் பகுதியில் இராவணனால் கடத்தப்பட்ட சீதையின் கற்பின் மீது எழுந்த ஐயத்தின் காரணமாக, சீதை தன் கணவன் இராமனுக்கும்,  அயோத்தி மக்களுக்கும் தன் கற்பை நிறுவ அக்கினிப்பிரவேசம் செய்கிறாள். தன் கற்பை நிரூபிக்க அவள் அக்னி தேவனை அழைக்கிறாள். தீயில் இறங்கியும் நெருப்பு அவளை ஒன்றும் செய்யாததே இராமனுக்கு அவள் கற்புடையவள் என்பதற்கு  சாட்சியாகிறது.

## மேலும் காண்க

* இராமாயணம்
* உடன்கட்டை ஏறல்

## மேற்கோள்கள்

பகுப்பு:பண்பாட்டு மானிடவியல்
பகுப்பு:இந்து தொன்மவியல்
பகுப்பு:இந்து சமய வழக்கங்கள்
பத்து பகாட் மக்களவைத் தொகுதி

**பத்து பகாட் மக்களவைத் தொகுதி** (மலாய்: *Kawasan Persekutuan Batu Pahat*; ஆங்கிலம்: *Batu Pahat Federal Constituency*; சீனம்: 峇株巴辖国会议席) என்பது மலேசியா, ஜொகூர் மாநிலத்தின் பத்து பகாட் மாவட்டத்தில் அமைந்துள்ள ஒரு மக்களவைத் தொகுதி (**P150**) ஆகும்.

பத்து பகாட் மக்களவைத் தொகுதி 1955-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1955-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1955-ஆம் ஆண்டில் இருந்து பத்து பகாட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது. 

இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன. 

பத்து பகாட் நகரம், அண்மையில் பண்டார் பெங்காராம் (*Bandar Penggaram*) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாருவுக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.

## பத்து பகாட் மக்களவைத் தொகுதி

## பத்து பகாட் தேர்தல் முடிவுகள்

## மேற்கோள்கள்

## மேலும் காண்க
* பத்து பகாட்
* பத்து பகாட் மாவட்டம் 
* மலேசியத் தேர்தல் தொகுதிகள்

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
புதுச்சேரி சட்டமன்றத் தேர்தல் 1969

**புதுச்சேரி சட்டமன்றத் தேர்தல் 1969** அல்லது **பாண்டிச்சேரி சட்டமன்றத் தேர்தல் 1969** (ஆங்கிலம்: 1969 Pondicherry Legislative Assembly election; பிரஞ்சு: *Assemblée législative de Pondichéry*) என்பது முன்னர் பாண்டிச்சேரி என்று அழைக்கப்பட்ட புதுச்சேரி சட்டமன்றத்திற்கான 30 உறுப்பினர்களைத் தேர்ந்தெடுக்க 1969ஆம் ஆண்டு நடைபெற்ற  தேர்தல்கள் ஆகும். 1969-இல் 3ஆவது புதுச்சேரி சட்டமன்ற உறுப்பினர்களைத் தேர்ந்தெடுப்பதற்காக இத்தேர்தல்கள் நடத்தப்பட்டன. இந்திய தேசிய காங்கிரசு கட்சி அதிக வாக்குகளை வென்றது. ஆனால் திராவிட முன்னேற்றக் கழகம் அதிக இடங்களை வென்றது. மேலும் பாரூக் மரைக்காயர் புதுச்சேரியின் முதலமைச்சராக நியமிக்கப்பட்டார்.

பாண்டிச்சேரி பிரதேசம் இந்திய எல்லை நிர்ணய ஆணையத்தால் 30 ஒற்றை உறுப்பினர் சட்டமன்றத் தொகுதிகளாகப் பிரிக்கப்பட்டது.

## முடிவுகள்

## தேர்ந்தெடுக்கப்பட்ட உறுப்பினர்கள்

## மேலும் காண்க

* புதுச்சேரி சட்டமன்ற தொகுதிகளின் பட்டியல்
* இந்தியாவில் 1969 தேர்தல்கள்
பகுப்பு:புதுச்சேரி சட்டமன்றத் தேர்தல்கள்
ஒழுக்கரை சட்டமன்றத் தொகுதி

**ஒழுக்கரை சட்டமன்றத் தொகுதி** (*Oulgaret Assembly constituency*) என்பது இந்திய ஒன்றியப் பிரதேசமான புதுச்சேரியில் செயல்பட்ட ஒரு சட்டமன்றத் தொகுதியாகும். இத்தொகுதியில் இரண்டு சட்டமன்றத் தேர்தல்கள் 1964 மற்றும் 1969ஆம் ஆண்டுகளில் நடைபெற்றுள்ளது.

## சட்டப்பேரவை உறுப்பினர்கள்

## தேர்தல் முடிவுகள்

### சட்டப்பேரவைத் தேர்தல் 1969

### சட்டமன்ற தேர்தல் 1964

## மேற்கோள்கள்


பகுப்பு:புதுச்சேரியின் நீக்கப்பட்ட சட்டமன்றத் தொகுதிகள்
நடராசர் (பெயர்)

நடராசர் (அல்லது நடராஜா, நடராஜன்) பெரும்பாலாக​ தமிழ், மலையாள​ மற்றும் தெலுங்கு மக்களால் கொடுக்கப்படும் பெயராகும். இது ஆடல்வல்லானை குறிக்கப்பட்டுள்ளது.

**நடராசன்** அல்லது **நடராஜா** அல்லது **நடராஜன் (**, ) தென் இந்தியாவிலும் ஈழத்திலும் பிரயோகிக்கப்படும் ஒரு இந்துப் பெயராகும். இது புலம்பெயர் தமிழரிலும் காணமுடிகிறது.

## குறிப்பிடத்தக்க நபர்கள்

### கொடுக்கப்பட்ட பெயர்

* ஆ. நடராசன், இந்திய அரசியல்வாதி
* ஏ. கே. சி. நடராஜன் (1931-இந்திய இசைக்கலைஞர்) 
* ஏ. ஆர். நடராஜன், இந்திய வெளியீட்டாளர்
* பி. நடராசன், இந்திய அரசியல்வாதி
* இ. எம். நடராசன் (இறப்பு 2001) இந்திய அரசியல்வாதி
* இந்தி நடராஜா, மலேசிய நடிகர் மற்றும் பாடகர்
* க. வே. நடராசா (1905-2000), இலங்கை வழக்கறிஞர் மற்றும் அரசியல்வாதி
* எம். நடராஜா, இலங்கை அரசியல்வாதி
* என். நடராஜா (1897-இலங்கை வழக்கறிஞர் மற்றும் நீதிபதி
* என். எஸ். என். நடராஜ், இந்திய அரசியல்வாதி
* என். வி. நடராசன் (ID1), இந்திய அரசியல்வாதி
* கொலை வழக்கில் சிங்கப்பூர் நாட்டைச் சேர்ந்த நடராஜ கோவிந்தசாமி குற்றவாளி என தீர்ப்பளிக்கப்பட்டுள்ளது.
* நடராஜகுரு (1895-1973), இந்திய சமூக சீர்திருத்தவாதி
* நடராஜன் சுப்பிரமணியம், இந்திய நடிகர் மற்றும் தயாரிப்பாளர்
* பி. ஆர். நடராஜன், இந்திய அரசியல்வாதி
* பிரமிட் நடராஜன், இந்திய நடிகர் மற்றும் தயாரிப்பாளர்
* ஆர். நடராஜ முதலியார் (ID1), இந்திய திரைப்பட இயக்குநர்
* சு. நடராஜா (இறப்பு 1988) இலங்கை வழக்கறிஞர் மற்றும் அரசியல்வாதி
* எஸ். நடராஜன், இந்திய அரசியல்வாதி
* சரலீஸ் நடராஜா (பிறப்பு 1965) பிரிட்டிஷ் புள்ளியியல் நிபுணர்
* டி. நடராஜன் (1917-2004), இலங்கை வழக்கறிஞர் மற்றும் கல்வியாளர்

### குடும்பப்பெயர்

* புவனா நடராஜன், இந்திய எழுத்தாளர்
* ஜெயந்தி நடராஜன் (பிறப்பு 1954) இந்திய வழக்கறிஞர் மற்றும் அரசியல்வாதி
* கிருஷ்ணகுமார் நடராஜன், இந்திய தொழிலதிபர்
* நடராசன் சந்திரசேகரன் (பிறப்பு 1963) இந்திய தொழிலதிபர்
* மீனாட்சி நடராஜன் (பிறப்பு 1973) இந்திய அரசியல்வாதி
* நடராஜ ராமகிருஷ்ணா (ID1), இந்திய நடன குரு
* நடராஜா ரவிராஜ் (1962-2006), இலங்கை வழக்கறிஞர் மற்றும் அரசியல்வாதி
* ந. செல்வராஜா (பிறப்பு 1954) இலங்கை நூலகரர், எழுத்தாளர் மற்றும் நூலியல் வல்லுநர்
* நடராஜா சண்முகராஜா (1912-?) இலங்கைப் பொறியாளர்
* நடராஜ தங்கதுரை (இறப்பு 1983) இலங்கை கிளர்ச்சி
* நவ்யா நடராஜன், இந்திய நடிகை
* பிரியம்வதா நடராஜன், இந்திய கல்வியாளர்

பகுப்பு:ஆண் தமிழ்ப் பெயர்கள்
சிம்பாங் ரெங்கம் மக்களவைத் தொகுதி

**சிம்பாங் ரெங்கம் மக்களவைத் தொகுதி** (மலாய்: *Kawasan Persekutuan Simpang Renggam*; ஆங்கிலம்: *Simpang Renggam Federal Constituency*; சீனம்: 新邦令金国会议席) என்பது மலேசியா, ஜொகூர் மாநிலத்தின் குளுவாங் மாவட்டத்தில் அமைந்துள்ள ஒரு மக்களவைத் தொகுதி (**P151**) ஆகும்.

சிம்பாங் ரெங்கம் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து சிம்பாங் ரெங்கம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## குளுவாங் மாவட்டம்

குளுவாங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமும் குளுவாங் நகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும். 

இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன.  

குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது. 

* ககாங் *(Kahang)*
* குளுவாங் நகரம் *(Kluang Town)* 
* நியோர் *(Niyor)*
* பாலோ *(Paloh)*
* லாயாங் லாயாங் *(Layang-Layang)*
* மாச்சாப் *(Machap)*
* ரெங்கம் *(Renggam)*
* சிம்பாங் ரெங்கம் *(Simpang Renggam)*

## சிம்பாங் ரெங்கம் மக்களவைத் தொகுதி

## சிம்பாங் ரெங்கம் தேர்தல் முடிவுகள்

## மேற்கோள்கள்

## மேலும் காண்க

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
மரகதாம்பிகை உடனுறை பிரம்மபுரீஸ்வரர் ஆலயம்

## '''''மரகதாம்பிகை உடனுறை பிரம்மபுரீஸ்வரர் ஆலயம்.'''''
**பிரம்மபுரீஸ்வரர் ஆலயம்** தமிழ்நாட்டின் கள்ளக்குறிச்சி மாவட்டத்தில் அமைந்துள்ள பாசாறு கிராமத்தில் சிறு மலைக்குன்றின் மேல் அமைந்துள்ளது. இவ்வாலயம் தென் பெண்ணை ஆற்றின் தென் புறமாக பாசன ஆறு ஓடியதால், பாசாறு என பெயர் பெற்றது. இந்த ஆலயம் வரலாற்று சிறப்புமிக்கதொன்றாகும்.

## வரலாறு
பரத்வாஜ மகரிஷியால் 6ஆம் நூற்றாண்டில் நிர்மாணிக்கப்பட்ட இவ்வாலயம், சோழ மன்னன் கரிகால சோழ வம்சத்தின் குலோத்துங்கன் புணர்திருப்பணி மூலம் மேம்படுத்தப்பட்டது. 11ஆம் நூற்றாண்டில் நரையூர் கூற்றத்து பொன்பரப்பி வானகோவராயனால் இரண்டாம் திருப்பணி செய்யப்பட்டது. கல்வெட்டு சான்றுகள் இவற்றை உறுதிப்படுத்துகின்றன.

## தல சிறப்புகள்

* **பிரம்மஹஸ்த்தி தோஷம் நீக்கும் வழிபாடு**: புத்திசுவாதினம் இல்லாதவர்கள் பதினொறு சோமவாரங்களில் (திங்கட்கிழமை) கம்பீரு பழத்தை (எலுமிச்சை பழம்) தலையில் தேய்த்து, பிரம்ம தீர்த்தத்தில் நீராடி ஆலயத்தை 11 முறை வலம் வந்து இறைவனை வழிபட்டால் தோஷம் நீங்குவதாக ஐதீகம்.
* **பஞ்சபூத அடிப்படை அமைப்பு**:

  * மேற்கு பகுதியில் குளம் ()
  * தெற்கு பகுதியில் வயல் சூழ்ந்த பகுதி ()
  * வடக்குப் பகுதியில் அதிக காற்றோட்டம் (
  * கிழக்கு பகுதியில் இறைவன் மீது தினமும் கூரிய ஒளிபடுவது (
  * மலை மேல் அமைந்த ஆலயம் ()

* **இறைவன் திருமேனி**: சூரியகாந்த கல்லால் ஆன மிகப்பெரிய திருமேனி.
* **[[தட்சிணாமூர்த்தி|தட்ஷ்ணமூர்த்தி]]**: இசைக்கல்லால் உருவாக்கப்பட்ட திருமேனி.
* **கல்வெட்டுச் சான்றுகள்**: பரத்வாஜ மகரிசியின் சிற்பம், பசு இறைவன் திருமேனிக்கு பால் சொரிந்த சிற்பம், மகாவிஷ்ணு, பிரம்மா, மாணிக்கவாசகர் ஆகியோரின் சிற்பங்கள் காணக்கிடைக்கின்றன.
* **ஆலயத்தைச் சுற்றி**: மலை முழுவதும் கல்வெட்டுச் சான்றுகள் உள்ளன.

## சமீபத்திய திருப்பணி
பல தலைமுறைகளாக வழிபாடின்றி சிதிலமடைந்த இவ்வாலயம், சிவ திரு தாமோதரன் ஐயா, திருவாரூர் சிவ திரு நடராஜன் சுவாமிகள் வழிகாட்டுதலின்படி 07.10.2018 அன்று முதல் உழவார பணியோடு வெள்ளி மற்றும் சகல அபிஷேகங்கள் நடைபெற்று வந்தன. தொண்ட உழவார திருக்கூட்டம் & அறக்கட்டளை சார்பில் தினமும் ஒரு கால பூஜை நடைபெற்று வருகிறது.

## வரலாற்று சிறப்பு மிக்க ஆலயத்தின் மேம்பாடு
தற்போது திருப்பணி வேலைகள் நடந்து வருகிறது. ஆன்மீக அன்பர்கள் மற்றும் பொதுமக்கள் இந்த ஆலய திருப்பணிக்கு பண உதவியோ, பொருள் உதவியோ செய்து உதவுமாறு கேட்டுக்கொள்கிறோம்.

## இடம்
பிரம்மபுரீஸ்வரர் ஆலயம் தமிழ்நாட்டின் கள்ளக்குறிச்சி மாவட்டத்தில், பாசாறு கிராமத்தில் அமைந்துள்ளது. இவ்வாலயம் தென் பெண்ணை ஆற்றின் தென் புறமாக அமைந்துள்ளது, இதனால் பாசாறு என பெயர் பெற்றது. இதன் அருகில் ரிஷிவந்தியம் எனப்படும் இடம் உள்ளது, இது ரிஷிகள் வழிபட்டதால் இப்பெயர் பெற்றது. 

:Category:Shiva temples in Tamil Nadu :Category:Hindu temples in Kallakurichi district :Category:6th-century Hindu temples
ரோடியம்(II) முப்புளோரோ அசிட்டேட்டு

**ரோடியம்(II) முப்புளோரோ அசிட்டேட்டு** (*Rhodium(II) trifluoroacetate*) என்பது Rh2(O2CCF3)4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ரோடியம்(II) டிரைபுளோரோ அசிட்டேட்டு என்ற பெயராலும் இது அழைக்கப்படுகிறது. சில கரிமத் தொகுப்பு வினைகளில் ரோடியம்(II) முப்புளோரோ அசிட்டேட்டு  வினையூக்கியாகப் பயன்படுத்தப்படுகிறது. ரோடியம்(II) முப்புளோரோ அசிட்டேட்டு மற்றும் இதன் வழிப்பெறுதிகள் எக்சுகதிர் படிகவியல் மூலம் விரிவாக வகைப்படுத்தப்பட்டுள்ளன. பல ஈருலோக கார்பாக்சிலேட்டு அணைவுகளில் காணப்படும் சீன விளக்கு கட்டமைப்பை இச்சேர்மம் ஏற்றுக்கொள்கிறது. இந்த கட்டமைப்பு Rh-Rh பிணைப்புக்கு இடமளிக்கிறது.  இதன் இருப்பு இந்த Rh(II) இனத்தின் காந்தத்தன்மையை விளக்குகிறது. Rh-Rh பிணைப்பு இடைவெளி 238 பைக்கோமீட்டர் ஆகும்.

நீரற்ற இந்த அணைவுச் சேர்மம் பச்சை நிறத்துடன்  ஆவியாகும் திண்மப் பொருளாகக் காணப்படுகிறது.  ரோடியம்(II) அசிடேட்டை சூடான முப்புளோரோ அசிட்டிக் அமிலத்தில் கரைப்பதன் மூலம் ரோடியம்(II) முப்புளோரோ அசிட்டேட்டு தயாரிக்கப்படுகிறது.:

:Rh2(O2CCH3)4  +  4 HO2CCF3  -> Rh2(O2CCF3)4 +  4 HO2CCH3 

இந்த வினை அசிட்டிக் அமிலத்தை வெளியேற்றுகிறது. Rh-Rh பிணைப்பு தக்கவைக்கப்படுகிறது.

## வினைகள்
ரோடியம்(II) முப்புளோரோ அசிட்டேட்டு பலவகையான லூயிசு காரங்களுடன் பெரும்பாலும் 2:1 விகிதாச்சார அளவுகளில் வினைபுரிந்து கூட்டுவிளைபொருள்களை உருவாக்குகிறது. இரண்டு Rh(II) மையங்களில்  ஒவ்வொன்றிலும் "அச்சு" நிலைகளில் காரங்கள் பிணைக்கப்படுகின்றன:

:Rh2(O2CCF3)4 + 2 L → Rh2(O2CCF3)4L2 (L = CO, RCN, R2SO, R3P, ...)

ரோடியம்(II) அசிடேட்டைக் காட்டிலும் ரோடியம்(II) முப்புளோரோ அசிட்டேட்டு மிகவும் பலவீனமான காரங்களுடன்  கூட பிணைகிறது. அறுமெத்தில்பென்சீன் மற்றும் எண்கந்தகத்துடன் கூட்டு விளைபொருளை உருவாக்குகிறது.

ரோடியம்(II) முப்புளோரோ அசிட்டேட்டு ஈரசோ சேர்மங்களால் ஆல்க்கீன்களின் வளையபுரோப்பனேற்ற வினையை  ஊக்குவிக்கிறது:
:RCH\dCR'H  +  CH3CH2O2CCH(N2)  ->  cyclo\s(RCH)(R'CH)(CH3CH2O2CCH)  +  N2

## மேற்கோள்கள்

பகுப்பு:ரோடியம்(II) சேர்மங்கள்
பகுப்பு:முப்புளோரோ அசிட்டேட்டுகள்
குருவிநத்தம் சட்டமன்றத் தொகுதி

**குருவிநத்தம் சட்டமன்றத் தொகுதி** (*Kuruvinatham Assembly constituency*) என்பது இந்திய மாநிலமான புதுச்சேரியில் உள்ள ஒரு சட்டமன்றத் தொகுதியாகும். இது 1964 முதல் 2006 வரை மாநிலத் தேர்தல் செயல்பாட்டில் இருந்தது.

## சட்டப்பேரவை உறுப்பினர்கள்

## தேர்தல் முடிவுகள்

### சட்டப்பேரவைத் தேர்தல் 2006

### 2001 சட்டப்பேரவைத் தேர்தல்

## மேற்கோள்கள்

பகுப்பு:புதுச்சேரியின் நீக்கப்பட்ட சட்டமன்றத் தொகுதிகள்
மெர்சிங் மக்களவைத் தொகுதி

**மெர்சிங் மக்களவைத் தொகுதி** (மலாய்: *Kawasan Persekutuan Mersing*; ஆங்கிலம்: *Mersing Federal Constituency*; சீனம்: 丰盛港国会议席) என்பது மலேசியா, ஜொகூர் மாநிலத்தின் மெர்சிங் மாவட்டத்தில் அமைந்துள்ள ஒரு மக்களவைத் தொகுதி (**P154**) ஆகும்.

மெர்சிங் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து மெர்சிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## மெர்சிங் மாவட்டம்

மெர்சிங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு மெர்சிங் நகரம் தலைநகரமாக விளங்குகிறது. 

மெர்சிங் மாவட்டம் கோலாலம்பூர் மாநகரில் இருந்து 355 கி.மீ.; ஜொகூர் பாரு மாநகரில் இருந்து 127 கி.மீ.; பகாங், பெக்கான் அரச நகரில் இருந்து 150 கி.மீ. தொலைவில் அமைந்து உள்ளது. 

தென் சீனக் கடலைக் கடற்கரையாகக் கொண்ட மெர்சிங் மாவட்டம் நிறைய சுற்றுலாத் தீவுகளைக் கொண்டது. இங்கு அழகு அழகான கடற்கரைகள்; குறைந்த விலையில் தங்கும் விடுதிகள்; தடங்கல் இல்லா படகுச் சேவைகள் உள்ளன. மேலும் பல்வகையான கடல்வகை உணவுப் பொருட்களும் மலிவான விலையில் கிடைக்கின்றன.

## மெர்சிங் மக்களவைத் தொகுதி

## மெர்சிங் தேர்தல் முடிவுகள்

## மேற்கோள்கள்

## மேலும் காண்க

* மெர்சிங்
* மெர்சிங் மாவட்டம் 
* ககாங் 
* 

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
மெய்தாம்

thumb|300x300px|சாரைதியோவில் ஒரு மைதாம்
**பிராங்-மை-தாம்** அல்லது சுருக்கமாக **மைதாம்**  (*Maidam*; பொருள்: இடுகாடு) என்பது அகோம் சமயத்தின் பாரம்பரிய துமுலஸ் (கல்லறையாக எழுப்பப்படும் செயற்கைமேடு) ஆகும். சாரெய்டியோவின் அரச மைதாம்கள் யுனெஸ்கோ உலக பாரம்பரிய தளத்திற்கு பரிந்துரைக்கப்பட்டுள்ளன. மைதாம்கள் பெரும்பாலும் பார்வோன்களின் எகிப்திய பிரமிடுகள் மற்றும் பண்டைய சீன அரசகுலத்தினரின் கல்லறைகளுடன் ஒப்பிடப்படுகின்றன. இன்று, மோ-ஹங், மோ-சாம், சாடாங், மோ-பிலாங் ஆகிய நான்கு குல மக்கள் அகோம் சமயத்தின் கல்லறை பாரம்பரியத்தைப் பின்பற்றுகின்றனர். 

## காட்சியகம்

File:Maidams (N-AS-24).jpg|மெய்தாம் எண் 24
File:Charaideo Maidam of Ahom Kings at Charaideo in Sivasagar, Assam 5.jpg|ஒரு கொளையடிக்கப்பட்ட மைதாம், மேலே இருந்து பார்க்கும்போது
File:Moidam..jpg|அடையாளம் தெரியாத மைதாம்
File:Maidam (burial mound) of the last Ahom King Purandar Singha- Rajamaidam, Jorhat.JPG|கடைசி அஹோம் மன்னர் புரந்தர் சிங்காவின் மைதாம் மற்றும் அவருக்கு அருகில் அவரது மகன் காமேஸ்வர் சிங்கவின் மைதாம்
File:Fakuwa dol temple.jpg|ஃபகுவா டோல் ஜோய்மோதி கான்வாரியின் மைதாமாக அடிக்கடி தவறாக அடையாளம் காணப்படுவது.
File:Lachit Barphukan's maidam.JPG|ஜோர்ஹாட்டில் உள்ள லச்சித் பர்பூக்கன் மைதாம்


## மேற்கோள்கள்

பகுப்பு:இந்தியாவில் சுற்றுலாத்துறை
பகுப்பு:இந்தியாவில் உள்ள கல்லறைகள்
பச்சை கதிர்குருவி

**பச்சை கதிர்குருவி** (*Green warbler*) என்பது பச்சை வில்லோ கதிர்குருவி அல்லது பச்சை இலை கதிர்குருவி என்று அழைக்கப்படுகிறது *பைலோசுகோபசு நைட்டிடசு* எனும் இக்கதிர்குருவி தென்கிழக்கு ஐரோப்பாவில் உள்ள காகசசு மலைகளில் காணப்படும் ஒரு கதிர்குருவி  சிற்றினம் ஆகும்.

அனைத்து இலை கதிர்குருவிகளைப் போல, இது முன்பு "பழைய உலக கதிர்குருவி" குழுவில் வைக்கப்பட்டது. ஆனால் இப்போது புதிய இலை கதிர்குருவி குடும்பமான *பைலோசுகோபிசு*டேயினைச் சேர்ந்தது. *பைலோசுகோபசு* என்ற பேரினத்தின் பெயர் பண்டைய கிரேக்க "இலை"  எனும் பொருள் கொண்ட *புல்லான்* (*phullon*) மற்றும் "தேடுபவர்" (*skopos*) எனும் பொருள் கொண்ட *இசுகோபோசு*, (இசுகோப்பியோ (*skopeo*)- "பார்க்க") ஆகியவற்றிலிருந்து வந்தது. சிற்றினப் பெயரான *நைட்டிடசு*  இலத்தீன் மொழியிலிருந்து வந்தது. இதன் பொருள் "பிரகாசிக்கிறது" என்பதாகும்.

இது பச்சை நிறக் கதிர்குருவிகளுடன் மிகவும் நெருக்கமாகத் தொடர்புடையது, ஆனால் பிரகாசமான நிறத்தில் உள்ளது. மேலும் அடிப்பகுதி மிகவும் மஞ்சள் நிறத்தில் உள்ளது. இது வலுவான மற்றும் மங்கலான இறக்கையைக் கொண்டுள்ளது. 

## மேற்கோள்கள்

பகுப்பு:மேற்கு ஆசியப் பறவைகள்
பகுப்பு:கதிர்க்குருவி
இண்டியம்(I) அயோடைடு

**இண்டியம் மோனோ அயோடைடு** (*Indium monoiodide*) என்பது InI என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இண்டியம் உலோகமும்  அயோடினும் சேர்ந்து இந்த இருமச் சேர்மம் உருவாகிறது. 

## தயாரிப்பு

இண்டியம் மற்றும் அயோடின் அல்லது இண்டியம் மற்றும் இண்டியம்(III) அயோடைடை வெற்றிடத்தில் 300 °செல்சியசு  முதல் 400 °செல்சியசு வெப்பநிலையில் அல்லது இண்டியத்துடன் பாதரசம்(II) அயோடைடை 350 °செல்சியசு வெப்பநிலையில் வினைபுரியச் செய்தால் இண்டியம் மோனோ அயோடைடு உருவாகும். 

:2In + I2 -> 2InI
:2In + InI3 -> 3InI
:2In + HgI2 -> 2InI + Hg

## இயற்பியல் பண்புகள்
இண்டியம்(I) அயோடைடு பழுப்பு-சிவப்பு காந்த திடப்பொருளாக உருவாகிறது. இதன் உருகுநிலையில்  கருப்பு நிறமாகக் காணப்படுகிறது. a = 475 பைக்கோமீட்டர், b = 1276 பைக்கோமீட்டர், c = 491  பைக்கோமீட்டர் என்ற அணிக்கோவை அளவுருக்களுடன் Cmcm (இடக்குழு எண். 63) என்ற இடக்குழுவில் செஞ்சாய்சதுரப் படிகக் கட்டமைப்பைக் கொண்டுள்ளது.

## வேதிப் பண்புகள்
தண்ணிருடன் சேர்க்கப்பட்டால் மெல்ல சிதைவடைகிறது:
:2InI + H2O -> InOH + HI
 
ஆக்சிசன் முன்னிலையில் தண்ணிருடன் வினைபுரிகிறது:
:2InI + O + 3H2O -> 2In(OH)2 + 2HI

## மேற்கோள்கள்

பகுப்பு:இண்டியம் சேர்மங்கள்
பகுப்பு:அயோடின் சேர்மங்கள்
பகுப்பு:அயோடைடுகள்
உகாண்டா வனக் கதிர்குருவி

**உகாண்டா வனக் கதிர்குருவி** (*Uganda woodland warbler; பைலோசுகோபசு புடோன்கோனென்சிசு*) என்பது பைலோசுகோபிடே குடும்பத்தைச் சேர்ந்த பழைய உலக கதிர்குருவிச் சிற்றினம் ஆகும். இது கமரூன், கொங்கோ குடியரசு, காங்கோ மக்களாட்சிக் குடியரசு, எக்குவடோரியல் கினி, காபோன், கென்யா மற்றும் உகாண்டாவில் காணப்படுகிறது.

இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் ஆகும்.

## மேற்கோள்கள்

பகுப்பு:கிழக்கு ஆப்பிரிக்க பறவைகள்
பகுப்பு:நடு ஆப்பிரிக்க பறவைகள்
சப்பானிய இலை கதிர்க்குருவி

**சப்பானிய இலை கதிர்க்குருவி** (Japanese leaf warbler; *பைலோசுகோபசு சாந்தோதிரையாசு*) என்பது இலை கதிர்க்குருவி குடும்பமான *பைலோசுகோபிடே* சிற்றினம் ஆகும். இந்தச் சிற்றினம் முதன்முதலில் 1863-இல் இராபர்ட் சுவின்கோவால் விவரிக்கப்பட்டது. இது முன்பு "பழைய உலக கதிர்க்குருவி" குழுவில் சேர்க்கப்பட்டது. இது ஆர்க்டிக் கதிர்க்குருவியுடனும் கம்சத்கா இலை கதிர்குருவியுடனும் நெருக்கமாகத் தொடர்புடையது.

சப்பானிய இலை கதிர்க்குருவி தென்கிழக்காசியாவிற்குக் குளிர்காலத்தில் வலசைச் செல்கின்றது. சப்பானில் ஹொக்கைடோவினைத் தவிர நாடு முழுவதும் காணப்படுகிறது.

## மேற்கோள்கள்

## வெளி இணைப்புகள்
* ஈபேர்ட் வலைத்தளம்

பகுப்பு:யப்பானியப் பறவைகள்
பகுப்பு:கதிர்க்குருவி